PTG พุ่ง 5.42% โบรกฯชี้ราคาหุ้นสะท้อนงบฯ H1/60 ที่อ่อนแอแล้ว-เล็งฟื้นตัวใน Q3/60
PTG พุ่ง 5.42% โบรกฯชี้ราคาหุ้นสะท้อนงบฯ H1/60 ที่อ่อนแอแล้ว-เล็งฟื้นตัวใน Q3/60 โดย ณ เวลา 10.46 น. อยู่ที่ระดับ 17.50 บาท บวก 0.90 บาท หรือ 5.42% ด้วยมูลค่าซื้อขาย 511.08 ล้านบาท  
17 ส.ค. 2560

ผู้สื่อข่าวรายงานว่า บริษัท พีทีจี เอ็นเนอยี จำกัด (มหาชน) หรือ PTG ณ เวลา 10.46 น. อยู่ที่ระดับ 17.50 บาท บวก 0.90 บาท หรือ 5.42% ด้วยมูลค่าซื้อขาย 511.08 ล้านบาท

บล.ยูโอบี เคย์เฮียน (ประเทศไทย) ระบุในบทวิเคราะห์ฯแนะนำหุ้น บมจ.พีทีจี เอ็นเนอยี (PTG) โดยมองราคาหุ้นปรับลดลงสะท้อนผลการดำเนินงานครึ่งปีแรกที่ลดลง 27% จากช่วงเดียวกันของปีก่อนไปแล้ว และคาดว่าผลการดำเนินงานจะดีขึ้นในไตรมาส 3/60 จากค่าการตลาดที่กว้างมากขึ้น ส่งผลให้กำไรในช่วง 9 เดือนแรกปีนี้ มีแนวโน้มสูงกว่าช่วงเวลาเดียวกันของปีก่อนหน้าได้